**ΔΕΥΑΛ**

**ΔΗΜΟΤΙΚΗ ΕΠΙΧΕΙΡΗΣΗ**

**ΥΔΡΕΥΣΗΣ – ΑΠΟΧΕΤΕΥΣΗΣ**

**ΛΑΜΙΑΣ**

**ΣΥΓΓΡΑΦΗ ΥΠΟΧΡΕΩΣΕΩΝ**

Πλήρης καθαρισμός νια κάθε τύπο φρεατίου υδροσυλλογής με εσχάρα.

Για τον πλήρη καθαρισμό για κάθε τύπο φρεατίου υδροσυλλογής με εσχάρα με αποφρακτικό μηχάνημα , ήτοι την φορτοεκφόρτωση, μεταφορά και απόρριψη των μπαζών, τον καθαρισμό του σιφωνίου (εάν υπάρχει) και τον έλεγχο σωστής λειτουργίας του φρεατίου. Περιλαμβάνονται οι παρακάτω εργασίες:

**α)** Το άνοιγμα και το κλείσιμο μετά το πέρας των εργασιών των φρεατίων υδροσυλλογής και η χαλάρωση των φερτών υλών υπό οποιεσδήποτε συνθήκες βρίσκονται αυτές.

**β)** Η εξαγωγή και αναρρόφηση των φερτών υλών, από το φρεάτιο υδροσυλλογής και η απευθείας φόρτωση τους, απαγορευμένης ρητά της απόθεσης, έστω και προσωρινής, στο δρόμο ή στο πεζοδρόμιο, και ο καθαρισμός του περιβάλλοντα χώρου του φρεατίου υδροσυλλογής με τα κατάλληλα μέσα.

**γ)** Η απομάκρυνση των αφαιρούμενων προϊόντων θα γίνεται συγχρόνως με το πέρας των εργασιών και την απομάκρυνση του συνεργείου από το καθοριζόμενο φρεάτιο υδροσυλλογής, έστω και αν οι εργασίες δεν έχουν ολοκληρωθεί και απαιτηθεί να συνεχισθούν σε άλλη χρονική στιγμή.

**δ)** Η μεταφορά και απόρριψη των προϊόντων καθαρισμού σε θέσεις επιτρεπόμενες από τη ΔΕΥΑ Λαμίας με όλες τις απαιτούμενες σχετικές δαπάνες.

Ο επιμελής καθαρισμός και το πλύσιμο της περιοχής του φρεατίου υδροσυλλογής μετά το πέρας των εργασιών και πριν από την απομάκρυνση του συνεργείου από το καθοριζόμενο φρεάτιο ούτως ώστε η περιοχή γύρω από αυτό να είναι καθαρή.

**ε)** Ο έλεγχος καλής λειτουργίας του φρεατίου υδροσυλλογής και η ενημέρωση της ΔΕΥΑΛ για τυχόν φθορές που έχει υποστεί το φρεάτιο (φθορά τσιμεντοκονίας, ειδικών τεμαχίων κ.λ.π.). Περιλαμβάνεται η τροφοδοσία με το απαραίτητο νερό για το μηχάνημα καθαρισμού των φρεατίων υδροσυλλογής και η οποιαδήποτε δαπάνη των μέτρων ρύθμισης της κυκλοφορίας στη θέση επέμβασης.

**στ)** Ο καθαρισμός των φρεατίου υδροσυλλογής θα αποδεικνύεται με φωτογραφικό υλικό σε ηλεκτρονική μορφή.

Οι παρακάτω δαπάνες που αποτελούν αποκλειστική υποχρέωση του αναδόχου της εργασίας:

**1.** Οι δαπάνες μισθών, ημερομισθίων υπερωριών, αποζημιώσεων για εργασίες κατά τις νυχτερινές ώρες και εξαιρέσιμες ημέρες , ασφάλισης υπέρ ΙΚΑ κλπ, δώρων εορτών, επιδόματος αδείας, αποζημιώσεως λόγω απολύσεως κλπ, του πάσης φύσεως ειδικευμένου και μη τακτικού και έκτακτου προσωπικού των αποφρακτικών μηχανημάτων, οι οποίες δαπάνες αφορούν πλήρη και έντεχνη εκτέλεση των εργασιών.

**2.** Οι εισφορές κάθε μορφής, καταβολές και οι υπόλοιπες επιβαρύνσεις αυτών των διαφόρων ασφαλιστικών Οργανισμών και άλλων ταμείων κύριας ή επικουρικής ασφάλισης, όπως επίσης και κάθε νόμιμη υποχρέωση ή επιβάρυνση που γενικά αφορά την εκτέλεση των κυρίων και βοηθητικών εργασιών, με σκοπό την πλήρη και έντεχνη εκτέλεση κάθε εργασίας που προβλέπεται στην τιμή μονάδος του παρόντος τιμολογίου.

**3.** Η δαπάνη για τη λήψη όλων των προληπτικών μέτρων Υγιεινής και Ιατρικής περίθαλψης για το εργαζόμενο προσωπικό, που απαιτείται για τη μεταφορά των υδάτων και βιοστερεών .

**4.** Η δαπάνη για τη λήψη των ενδεδειγμένων μέτρων ασφαλείας.

**5.** Η δαπάνη για την ασφάλιση ή την αποζημίωση έναντι ατυχημάτων.

**6.** Οι δαπάνες λειτουργίας και συντήρησης του αποφρακτικού μηχανήματος του αναδόχου (καύσιμα κλπ) καθώς και κάθε τέλος ή φόρος υπέρ του Ελληνικού Δημοσίου εκτός από τον Φ.Π.Α. που βαρύνει τον εργοδότη.

Λαμία 25/11/2019

ΘΕΩΡΗΘΗΚΕ

Ο ΣΥΝΤΑΞΑΣ Ο ΠΡ/ΝΟΣ Τ.Υ Δ.Ε.Υ.Α.Λ

ΘΕΟΔΩΡΟΣ ΧΑΔΟΥΛΗΣ ΔΙΟΝΥΣΗΣ ΠΑΝΑΓΙΩΤΟΠΟΥΛΟΣ ΠΟΛΙΤΙΚΟΣ ΜΗΧΑΝΙΚΟΣ ΠΟΛΙΤΙΚΟΣ ΜΗΧΑΝΙΚΟΣ